1. ΝΟΜΟΘΕΤΙΚΟΝ ΔΙΑΤΑΓΜΑ της 31 Μαρτ./6 Απρ.1926 Περί συστάσεως επιτροπής προς οργάνωσιν και εποπτείαν των αρτοποιείων και έλεγχον της εφαρμογής των αγορανομικών διατάξεων. Εκυρώθη υπό του ν. 3727 της 31/31 Δεκ. 1928 περί κυρώσεως του Ν.Δ. της 31 Μαρτ. 1926 κλπ. Το παρόν Δ/μα κατηργήθη ως προς τας πόλεις Αθηνών, Πειραιώς και τα περίχωρα υπό του άρθρ.9 ν. 4103(5.Γγ). Η εν τω παρόντι αρμοδιότης του υπουργείου Εσωτερικών ασκείται ήδη υπό του Υπουργείου Εμπορίου. Άρθρ.9.-Πάσα διατάξις αντικειμένη εις το παρόν καταργείται. Η ισχύς αυτού υποβληθησομένου εις την Βουλήν προς κύρωσιν άρχεται από της δημοσιεύσεως εις την Εφημερίδα της Κυβερνήσεως. Άρθρ.1.-Προς ευχερή οργάνωσιν και τακτικήν λειτουργίαν των αρτοποιείων, τήρησιν των σχετικών διατιμήσεων και κανονισμών και των λοιπών όρων των επιβαλλομένων αυτοίς υπό των νόμων ή δι’ αποφάσεων και διαταγών των αρμόδιων αρχών, και δια την εν γένει εφαρμογήν του κρατικού ελέγχου επί της παρασκευής και διαθέσεως του άρτου, συνιστάται εν τη δικαιοδοσία του υπουργείου (των Εσωτερικών) και παρά τη διευθύνσει αγορανομίας μόνιμος επιτροπή, εις ην ανατίθεται η ειδικωτέρα αγορανομική εποπτεία (εφ’ όλων των αρτοποιείων Αθηνών, Πειραιώς και προαστείων). Άρθρ.2.-Η ειδική αυτή υπηρεσία, όλως ανεξάρτητος της υπό του από 30 Σεπτ. 1924 Ν. Δ/τος (περί τροποποιήσεως των περί αισχροκερδείας νόμων) προβλεπομένης δια την διατίμησιν του άρτου, (ασκείται δι’ επταμελούς επιτροπής διατελούσης υπό την ανωτέραν εποπτείαν του διευθυντού της αγορανομίας και αποτελουμένης εκ του αρχαιοτέρου κατά τον χρόνον της αποσπάσεως παρά τη διευθύνσει της  αγορανομίας δικαστικού αγορανομικού επόπτου πρωτοδίκου ή του υπό του διευθυντού οριζομένου επόπτου αναπληρωτού, ως προέδρου της επιτροπής, και των εξής μελών, ήτοι 1)ενός ανωτέρου αγορανομικού επιθεωρητού, 2)του αγορανομικού διοικητού της αστυνομίας πόλεων Αθηνών, 3)του αγορανομικού διοικητού της αστυνομίας πόλεων Πειραιώς, 4)ενός χημικού οριζομένου υπό του διευθυντού του κεντρικού χημικού εργαστηρίου, 5)ενός αστυϊάτρου οριζομένου υπό του διευθυντού της αστυνομίας πόλεων, και 6)ενός αντιπροσώπου του σωματείου των αρτοποιών Αθηνών, απάντων μετά ψήφου. Κατά τον αυτόν τρόπον ορίζονται και οι αναπληρωταί αυτών). Το ανωτέρω Ν.Δ/μα κατηργήθη υπό του Α.Ν. 107/1936 (5.Βα.10). Άρθρ.3.-(Η εν λόγω επιτροπή συνεδριάζει κατά πρόσκλησιν του προέδρου άπαξ της εβδομάδος τουλάχιστον υποχρεωτικώς, ως και οσάκις παρίσταται ανάγκη, εις μίαν των αιθουσών του υπουργείου (των Εσωτερικών) ή και αλλαχού, ευρίσκεται εν απαρτία παρόντων τεσσάρων τουλάχιστον μελών, εκτός του προέδρου, αι δε αποφάσεις αυτής λαμβάνονται κατά πλειοψηφίαν των παρόντων μελών αυτής, της ψήφου του προέδρου επικρατούσης εν περιπτώσει ισοψηφίας. Γραμματεύς της επιτροπής είναι ο γραμματεύς του δικαστηρίου αισχροκερδείας ή έτερος αναπληρωτής αυτού οριζόμενος υπό του προέδρου). Άρθρ.4.-(Η επιτροπή της εποπτείας του άρτου ενεργεί τακτικάς επιθεωρήσεις εις όλα τα αρτοποιεία Αθηνών, Πειραιώς και προαστείων, διαιρουμένη εις τμήματα μετ’ αναλόγου αστυνομικής δυνάμεως και αποφασίζει Σελ. 89 Αρτοποιεία 5.Γ.α.1 περί όλων των εν άρθρ.1 του παρόντος θεμάτων, λαμβάνουσα πάντα τα ενδεδειγμένα εκ των περιστάσεων μέτρα, ειδικώτερον ως προς την ποιότητα και το ανώτατον θεμιτόν όριον της τιμής του άρτου (εφ’ όσον δεν υφίσταται διατίμησις υπό της αρμοδίας επιτροπής διατιμήσεων επιβληθείσα), ως και περί παντός ζητήματος αφορώντος την παρασκευήν και διάθεσιν του άρτου και τήρησιν των σχετικών διατάξεων. Αι αποφάσεις της επιτροπής ταύτης υποβάλλονται προς έγκρισιν εις τον διευθυντήν της αγορανομίας εντός εικοσιτετραώρου και ισχύουσιν από της εγκρίσεως ή άνευ της εγκρίσεως εις επειγούσας περιστάσεις κατά την κρίσιν του προέδρου αυτής. Μετά παρέλευσιν του εικοσιτετραώρου αι αποφάσεις της επιτροπής θεωρούνται ως εγκεκριμέναι, του υπουργού (των Εσωτερικών) δικαιουμένου εν οιαδήποτε στιγμή να τροποποιήση, αναστείλη ή ακυρώση ταύτας δια πράξεως αυτού εφ’ άπαξ εκδιδομένης και προκαλούντος μετά ταύτην νέαν σχετικήν γνωμοδότησιν της επιτροπής εάν παραστή ανάγκη. Αι ως άνω εκδιδόμεναι αποφάσεις των επιτροπών και του υπουργού ισχύουσιν ως αστυνομικαί αγορανομικαί διατάξεις από της δημοσιεύσεως αυτών δια του τύπου, εκτός αν ορίζεται εν αυταίς άλλος τρόπος ή χρόνος της ισχύος αυτών. Εις περιστάσεις επειγούσας κατά την κρίσιν του προέδρου της επιτροπής, η ισχύς άρχεται αμέσως προ πάσης εγκρίσεως δια προφορικής ή εγγράφου διαταγής του προέδρου αυτής προς τους προέδρους των σωματείων αρτοποιών Αθηνών - Πειραιώς). Άρθρ.5.-(Οι παραβάται πασών των κατά το προηγούμενον άρθρον αποφάσεων και διαταγών διώκονται επί αισχροκερδεία κατά τας διατάξεις και με τας ποινάς του από 17 Μαΐου 1924 Ν.Δ/τος και των λοιπών περί αισχροκερδείας νόμων υπό του αρμοδίου δικαστηρίου του δικάζοντος την αισχροκέρδειαν). Νυν ισχύουν αι ποιναί του Ν.Δ. 136/46 (5.Βα.25). Άρθρ.6.-(Η επιτροπή υποβάλλει εις το τέλος εκάστης εβδομάδος εις το υπουργείον (των Εσωτερικών) περιληπτικήν έκθεσιν των διαφόρων ενεργειών αυτής και περί πάσης αξιοσημειώτου παρατηρήσεως και των ενδεδειγμένων μέτρων προς βελτίωσιν της ποιότητος και της τιμής του άρτου. Πάντα τα μέλη της επιτροπής μετά του προέδρου και γραμματέως δικαιούνται εις απόληψιν μηνιαίου επιδόματος δι’ έξοδα κινήσεως άνευ αποδόσεως λογαριασμού εκ δραχμών 200 έκαστος αυτών). Σελ. 90 5.Γ.α.1 Αρτοποιεία Άρθρ.7.-Πάσαι αι διατάξεις του παρόντος ισχύουσιν αναλόγως εφαρμοζόμενοι και εις τας πόλεις Θεσσαλονίκης και Πατρών, με την διαφοράν ότι τα μέλη της επταμελούς επιτροπής της εποπτείας του άρτου ορίζουσι κατ’ ελευθέραν κρίσιν εν Θεσσαλονίκη μεν ο Γενικός Διοικητής Μακεδονίας, εν Πάτραις δε ο αυτόθι Νομάρχης μετά του προέδρου της επιτροπής διατιμήσεων εφέτου δια κοινής αυτών πράξεως εντός δέκα ημερών από της ισχύος του παρόντος. Πάντως όμως πρόεδρος της επιτροπής διορίζεται υπ’ αυτών εις των αυτόθι αρχαιοτέρων πρωτοδικών, μεταξύ δε των μελών της επιτροπής δέον να περιληφθώσιν ο διοικητής της αγορανομικής υπηρεσίας αστυνομικός, είς ιατρός και είς χημικός. Κατά τον αυτόν τρόπον ορίζονται και οι αναπληρωταί των προσώπων τούτων. Κατά τα λοιπά ισχύουσι πάσαι αι ανωτέρω διατάξεις, αλλά τα δικαιώματα και καθήκοντα του διευθυντού της αγορανομίας ασκεί ο πρόεδρος της κατά το άρθρ.1 εδάφ. 7 του από 30 Σεπτ. 1924 Ν.Δ/τος επιτροπής των διατιμήσεων εφέτης, τα δε δικαιώματα του υπουργού (των Εσωτερικών) ασκεί εν Θεσσαλονίκη μεν ο Γενικός Διοικητής, εν Πάτραις δε ο Νομάρχης μετά του εισαγγελέως των εφετών και εν διαφωνία τούτου αποφαίνεται ο υπουργός (των Εσωτερικών). Άρθρ.8.-Αι ανωτέρω διατάξεις δύνανται δια Δ/τος προκαλουμένου υπό του υπουργού (των Εσωτερικών) να εφαρμοσθώσιν εν όλω ή εν μέρει και εις τα λοιπάς πρωτευούσας νομών, διοικήσεις ή υποδιοικήσεις του Κράτους. Δι’ ομοίου Δ/τος δύναται να κανονισθή και πάσα λεπτομέρεια ερμηνευτική ή εκτελεστική του παρόντος. Αι διατάξεις του άνω Δ/τος επεξετάθησαν εις την πόλιν Κερκύρας (Π.Δ. 31 Μαρτ./26 Απρ. 1928), του προέδρου και των μελών της επιτροπής οριζομένων παρά του Νομάρχου Κερκύρας και του οικείου προέδρου της επιτροπής των διατιμήσεων δια κοινής αυτών πράξεως. 